Hans Schuler

**Hans K. Schuler**, nado en Morhange, Alsacia-Lorena, o 25 de maio de 1874 e finado en Baltimore, Maryland, o 30 de marzo de 1951, foi un escultor e deseñador de moedas e medallas xermano-estadounidense.

## Traxectoria 
### Primeiros anos e formación 
Hans Schuler naceu o 25 de maio de 1874 na cidade de Morhange, nunha parte de Alsacia-Lorena que daquela estaba baixo a soberanía do Imperio Alemán e que logo pasou a formar parte de Francia. Era fillo de Amalie S. Thomas e de Otto Schuler. A súa familia emigrou aos Estados Unidos cando el era aínda un neno, en 1880.

Schuler graduouse no *Maryland Institute College of Art* (MICA), en Baltimore, en 1894, e logo na Escola Rinehart de Escultura en 1898. A continuou perfeccionou a súa formación artística en Francia, na *Académie Julian*, en 1900,

### Carreira artística 
Ao seu regreso aos Estados Unidos, en 1906 construíu o seu estudio no número 7 da avenida East Lafayette, en Baltimore, onde residiu e traballou durante o resto da súa vida. Neste edificio mantén a súa actividade a *Schuler School of Fine Arts*, fundada en 1959 polo seu fillo, o tamén escultor Hans C. Schuler (1912-1999).  e o *Walters Art Museum*, en Baltimore.[miniatura|260x260px|[Estudio e residencia de Hans Schuler en Baltimore.]]

As esculturas e os monumentos de Schuler adornan moitos espazos públicos, sinaladamente das cidades de Washington e de Baltimore, As esculturas e os relevos de Schuler tamén se achan nos interiores de moitos edificios públicos; valla como exemplo o gran panel de relevo que se atopa na sala principal de concertos do Conservatorio Peabody en Baltimore, creado xunto co co escultor J. Maxwell Miller.

Á parte dos monumentos públicos, Schuler tamén creou escultura libre con carga sensual, comno o espido de mármore a tamaño real e moi realista —agora no *Walters Art Museum*— que representa a Ariadna abandonada e morriñenta, retorcéndose na tristura.

A Schuler débeselle tamén o deseño e o gravado da moeda de medio dólar conmemorativa do Tricentenario do estado de Maryland, emitida pola Casa da Moeda dos Estados Unidos e cuñada en 1934 na Ceca de Filadelfia. Creou tamén algunhas medallas conmemorativas, como a dedicada ao centenario da vía férrea entre Baltimore e Ohío, emitida en 1927.

Schuler foi membro da Sociedade Nacional de Escultura e expuxo na súa exposición de 1923. Entre outras entidades asociativas e sociedades eruditas, pertenceu tamén ao *Maryland Institute*, ao *Charcoal Club*, á Sociedade Municipal de Arte e á Academia das Ciencias de Baltimore. Tamén impartiu docencia na *Corcoran School of Art*, e ensinou no *Maryland Institute College of Art,* unha entidade que dirixiu entre 1925 e 1951.

## Vida persoal 
Schuler casou o 5 de xaneiro de 1905 con Paula Margarethe Schneider (1879-1957), con quen tivo un fillo e unha filla: Charlotte Agnes e Hans C. Schuler.

Hans Schuler finou en Baltimore, Maryland, o 30 de marzo de 1951, aos 76 anos, e foi soterrado no cemiterio nacional de Loudon Park.

## Galería de obras 

Ficheiro:FallswayFountain.jpg|Fonte Fallsway (1915), Baltimore.
Ficheiro:Buchanan memorial.jpg|Monumento a James Buchanan (1930).
Ficheiro:Lanier too.jpg|Monumento a Sidney Lanier, Baltimore (1941).
Ficheiro:Pulaski-Szmurlo.jpg|Monumento ao xeneral Casimir Pulaski, Baltimore.
Ficheiro:Luther Baltimore.jpg|Monumento a Martiño Lutero, Baltimore.
Ficheiro:Johns Hopkins Monument, Johns Hopkins University, Baltimore, MD.jpg|Monumento a Johns Hopkins (1935).

## Notas 
## Véxase tamén 
### Bibliografía 
* Smith, P. (2025). "". En *American Numismatic Biographies*. Páxinas 383-384.